σωστρατος αριστιωνος ειπεν επειδη διονυσιος ευνους ων διατελει τηι πολει ωρωπιων και ιδιαι των π[ο]λιτων εκαστωι παρεχεται χρειας εμ παντι καιρωι δεδο[χ]θαι τηι βουληι και τωι δημωι διονυσιον νικανδρου αθηναιον προξενον ειναι της πολεως ωρωπιων αυτον και εκγονους και ειναι αυτοις γης και οικιας ενκτησιν και [ι]σοτελειαν και ασυλιαν και ασφαλειαν και κατα γην και κατα θαλατταν και [πολεμου και ειρη]νη[ς] και τ[α] αλλα παντα καθαπερ τοις αλλοις προξενοις και ευεργεταις της πολεως γεγραπται.
Boiotia — Oropos (Skala) — Amphiareion — ca. 240-180 BC — ArchEph (1952) 173, 6 — SEG 15.268
 ca. 240-180 BC 